Na dnešných záznamoch vyzerá New Orleans dobité a zmorené.
Niet pochýb o tom, že Katrina dala mestu poriadny výprask,
ale aj tak...
Tesne pred pevninou uhla Katrina mierne na východ
a New Orleans ušetrila.
Nebol to ten pekelný hurikán, ktorého sa mnohí obávali.
Aká bola po prvom dni nálada?
Nálada? Nuž, skvelá.
Väčšina a to najhoršie z hurikánu mesto obišlo
a boli sme nažive.
Neviete si predstaviť, aké to v tej nemocnici bolo.
Uprostred noci sa trieštili okná a zrazu vyplo elektrinu.
Na druhý deň sa rozbehli záložné generátory
a obloha sa vyjasnila.
Vyšlo slnko.
Všetci boli...
Boli šťastní, vďační a uľavilo sa im.
Možno sa trochu hanbili.
- Prečo? - Nuž, veľa ľudí reagovalo prehnane.
Niektorí z nás uverili tomu,
že Katrina bude katastrofou storočia
a potom nebola.
Hurikán to nebol.
Aká bola na druhý deň Dr. Pouová?
Dr. Pouová bola fajn.
Viedli ste vy dve nejaké rozhovory
o tom, ako ľudia, ako ste povedali, reagovali prehnane...
- Viem, na čo narážate. - Len sa to snažím pochopiť.
Ak ľudia reagovali prehnane,
aké rozhovory by ste mohli
s doktorkou Pouovou viesť čo sa týka diania v nemocnici?
Rozprávali ste sa s doktorkou Pouovou?
Poviem vám jedno.
Keď sa na druhý deň veci utíšili,
doktorka Pouová mohla z nemocnice odísť.
Ostala, lebo to chcela. Chcela tam byť pre svojich pacientov.
Čo sa týka jej zmýšľania, teda nášho zmýšľania,
po tom, čo sme prežili ten hurikán, sme si mysleli, že prežijeme všetko.
A mýlili sme sa.
Bože, tak sme sa mýlili.
Broďte sa vodou
PÄŤ DNÍ V NEMOCNICI MEMORIAL
Broďte sa, deti, vodou
Broďte sa vodou
Broďte sa, deti, vodou
Broďte sa vodou
Boh rozvíri vody
Človek zišiel k rieke
Pane, človek zišiel k rieke
Človek zišiel k rieke
Aby tam vyriekol modlitbu
Broďte sa vodou
Broďte sa, deti, vodou
PODĽA KNIHY SHERI FINKOVEJ
Broďte sa vodou
Boh rozvíri vody
Boh tieto vody rozvíri
DRUHÝ DEŇ
Suterén zaplavilo,
ale vodu už odčerpávajú.
A prasklo nám pár okien, takže si dávajte pozor na sklo.
Ale okrem toho to budova vydržala.
Každý jeden z vás bol úžasný.
- Ďakujem. Vďaka. - Skvele.
Susan? A čo voda vonku?
Opadla asi na 45 centimetrov.
Takže by mala čoskoro začať ustupovať.
A stále máme problémy s niektorými telefónnymi linkami,
ale to je otázka služieb.
Takže dokým telefónna spoločnosť nezačne s opravami...
A čo klimatizácia?
To nie je na nás.
Klíma funguje na mestskej energii a tá vypadla.
My teraz bežíme na záložných generátoroch,
ale mali by vydržať, kým elektrina z mesta znovu naskočí.
Viem, že je teplo, a bude ešte teplejšie.
Tak pite veľa vody.
To platí aj pre pacientov, rodiny a ľudí, čo sa prišli ukryť.
Nech všetci dodržiavajú pitný režim, dobre?
Áno.
Dobre, to je všetko.
Ešte raz vám ďakujem.
Ďakujeme.
Viem, že niektorí bývate poblíž,
takže ak sa pôjdete pozrieť domov,
nezabudnite dať na príjme vedieť, kam idete.
A najprv si urobte vizity, dobre?
Ježiši, nezatváraj.
Iba na sekundu.
Pekný prejav.
Nuž, myslela som ho vážne. Zvládli hurikán.
A nestratili jediného pacienta. Mali by byť hrdí.
A keďže je už po tom,
navrhol už niekto znížiť počet ľudí v budove?
Ľudia, ktorí sa tu ukryli, pacienti, ktorí nepotrebujú starostlivosť?
No, ak mesto stále nemá elektrinu, nie každý bude chcieť odísť.
Možno nemajú kam ísť.
To, že sme neutrpeli toľko škody, neznamená…
Kým nebudeme mať lepšiu predstavu o stave vonku,
možno nechajme povinné prepúšťanie, mimo povedomia verejnosti.
Ľudia sú už aj tak nervózni.
Dobre.
Už ich môžeme otvoriť?
Väčšina obyvateľov mesta
bola evakuovaná do vyšších polôh už dlho pred búrkou.
Dôvodom je, že mnohé časti New Orleans sú ľahkým cieľom pre záplavy.
Mesto je veľmi odkryté.
Pripočítajme k tomu obrovský vietor
a máme veľký predpoklad pre rozsiahle škody.
Čo to robíš?
Počula som takú klebetu.
Jeden môj bývalý, anesteziológ, tu začal pracovať.
Nech ma nevidí, keď vyzerám hrozne.
Nuž, bol predsa hurikán. Určite ani on nevyzerá najlepšie.
Je mi jedno, ako vyzerá on.
Trápi ma len to, ako vyzerám ja. A nebude to hrozne.
Uveríš tomu? Maľovať sa, lebo ti tu pracuje bývalý.
Nechápem, načo sa obťažuje.
Ak je to ten, čo si myslím, tak si ich nevyberá podľa vzhľadu.
Hej? To chcem vidieť, ako vyzerá jej muž.
Po včerajšej noci by sa mi zišlo trocha srandy.
Dovolali ste sa Carrie. Zavolám späť hneď, ako budem môcť.
Emmet. Ako sa dnes ráno máte?
Celkom dobre.
Ste si istý?
Hej. Len som sa snažil dovolať manželke.
Nemôžem ju zastihnúť.
Nuž, vonku sa to všetko ešte upokojuje.
Takže kým sa dozvieme…
Ale vezmete nás naspäť do nemocnice v Chalmette, však?
Hej. Hneď, ako to bude možné.
Nechcem, aby ma manželka v tom zmätku stratila.
Emmett, nesnažím sa proti sebe poštvať vašu manželku.
Hneď, ako odtiaľto odídeme, osobne Carrie zavolám a dám jej vedieť.
Ďakujem.
Buďte dobrý.
Ako, chlape?
Musel som odísť z domu, človeče.
Neviem, či sa tá voda, preliala cez hrádzu alebo čo?
Ne… Vraj, že nie.
No… búrka nás obišla.
- Nepočujem. - Šla na východ.
Takže si nepočul o tej vode, čo sa preliala z jazera?
Nie. Preverím to.
Chlape, musel som vypadnúť z bytu,
voda tak stúpala.
- Kde je to? - Pri…
Pozor pod nohy, stále sem preteká voda.
Pošlú sem niekoho?
Kto či sem niekoho pošle?
Memorial. Postarajú sa o tú vodu a všetko?
Neviem, ako to funguje v Chalmette,
ale tu sme síce v jednej budove, ale sme dve nemocnice.
Tu v LifeCare sme sami.
Dopekla, včera v noci nás odtiaľ nikto neprišiel skontrolovať.
Hnusné.
Ak chcete preložiť do Chalmette, dajte vedieť.
Informujte ma, keď pôjdete naspäť.
Cením si, že ste k nám boli takí dobrí.
Ďalší hurikán si beriem voľno.
Však?
Čo vidíme?
- Vďaka. - Hej.
...správy o rabovaní. Obyvateľ Westbanku zavolal
s informáciou, že ľudia vbehli dnu, vzali si, čo chceli, a ušli.
Každý, kto sa tam poobzeral...
Keby ste prišli do centra, videli by ste...
Teda, vyzerá to tu ako v Bejrúte.
Ako Bejrút pod vodou.
Takže jediné, čo tu chýba, je vojsko
a ľudia v plnej bojovej výzbroji,
s nabitými puškami,
to tu ešte... to tu ešte nevidno.
Ale o chvíľu to začne.
Nech sa páči.
Aká je? Dobrá? Dám ti ešte trochu, dobre?
Tu máš.
Hej, dobre.
Angela, máte sa?
Celkom dobre. Urobia niečo s tou klimatizáciou?
V meste nie je elektrina.
Viem, že mame nie je pohodlne, ale je to bojovníčka.
Hej.
Pokračujte s vodou. Ak bude treba, dajte jej obklad.
Už sa stalo.
Klíma by mala čoskoro znovu fungovať.
Dobre.
- Vďaka, Diane. - To nič.
Iba sa chcem uistiť, že je všetko v poriadku.
Hej, je.
Niekto mi spomenul, že ťa videl so zbraňou.
- Áno, mám zbraň. - A že mu to bolo nepríjemné.
Mám na zbraň preukaz. A mám na ňu aj právo.
Máš úplné právo na svoju obranu.
Ale toto je stále funkčná nemocnica.
Prosím, uvedom si, akým príkladom ideš.
Hej. Jasné.
Vďaka, Ewing.
Doktor?
- Prepáčte. - Áno?
Nútite nás odísť?
K čomu vás nútime?
Niekto hovoril, že začínate prepúšťať pacientov.
Vy ste pacient?
Nie, môj otec. Prišiel s nohou, ale náš dom utrpel škody.
Nemôžem ho tam zobrať.
Ak niekto nemá kam ísť, nebude nútený odísť.
Stále má bolesti…
Nikoho nebudeme nasilu prepúšťať.
Moje meno je doktor Horace Baltz.
Ak budete mať ťažkosti, pýtajte sa na mňa. Dobre?
- Ďakujem vám. - Dobre.
Oko hurikánu sa odvrátilo na východ.
New Orleans priamo nezasiahlo, ale aj tak ho ranilo.
Guvernérka Louisiany v televízii varovala ľudí,
ktorí z mesta ušli, aby sa nevracali.
Ide o efektívnosť výroby, tak ako všade inde.
A Tenet Healthcare nie je len o nemocniciach.
Máme chirurgické centrá, ambulantné centrá, pohotovostné...
- Takže ponúkate celú súpravu? - Presne.
Miestne nemocnice podporujeme
prostriedkami pre korporátny rozvoj, ktoré pomáhajú v náraste výnosov,
a tým pádom sa zvýši podiel na trhu a aj spojenia s lekármi
po celom území Golfského zálivu.
Prepáčte, pane. Nech sa páči.
Mám otázku. A myslím to vážne.
Tá situácia s Katrinou v Louisiane, je niečo také dobré pre obchod?
Viem, že máte nemocnice okolo New Orleans, je to pre vás dobré?
- Ach, ježiši. - No nie…
Z čisto finančného hľadiska.
A to pije ešte len prvé.
Pozrite, po niečom takomto máte určite viac pacientov, nie?
Viac poistných plnení, papierov.
To vám určite ukrojí zo zisku, nie?
Nie som si úplne istý,
ktoré oddelenie má na starosti zisky a straty po katastrofách.
Ja sa starám iba o rozvoj podnikania v Golfskom zálive.
Len sa pýtam.
Neviem vám povedať.
Hovorili sme o efektívnosti?
Áno, presne tak.
Tenet Healthcare pôsobí v Golfskom zálive.
Hej, opatrne tam.
Videl som nejaké decká pokukovať po sestre, čo venčila psa.
- Naozaj? - Asi to nič nebolo, ale dávajte si pozor.
Dajte si pozor, ak pôjdete von.
Jednu zo sestier tam obťažovali nejaké decká.
- Obťažovali? - To povedal ochrankár.
Vraj jednu sestričku
napadlo pár deciek, keď bola vonku.
- Mimo nemocnice? - Hej.
- Koľko deciek? - Viem len, že ju napadli.
Povedali mi, že sa vonku prechádzala,
a napadli ju a znásilnili…
- Čože? Kde to bolo? - …nejaké decká.
Vonku pred nemocnicou.
- Koho napadli? - Sestru.
- Ale ktorú? - Meno neviem.
Ak by pred nemocnicou znásilnila sestru skupina ľudí,
asi by sme ju liečili.
- A nič som o tom... - Všetci o tom hovoria.
Kto je vše...
A ak personál nie je v nemocnici v bezpečí,
potom máme ozaj problém.
Čo s ním urobíme?
- Znásilnili ju? - Vraj hneď niekoľkí ľudia.
OCHRANKA
O tom sme nič nepočuli.
Takže to nie je od vás?
Počuli sme o pár problémoch v meste,
ale o útoku na sestru pred nemocnicou? To nie.
- Dobre. Vážim si to. Ďakujem. - Dobre.
Hladina vody v New Orleans stále narastá
a ľudia sú nútení opustiť domovy, štvrte
aj bezpečie svojich rodín.
Hej, pohni si.
Mám to. Mám to.
- Pozri na to. - Bože, už to začína.
Ale nehovor.
Inak, počul som, že pár sestier znásilnili.
Vzal som super vecičky.
- Čo také? - Nerieš, ty máš svoje.
Hej, kde ste to vzali?
Proste to máme. Nestarajte sa.
Odkiaľ to máte?
- Z obchodu. - Ten nie je otvorený.
My sme ho otvorili.
Mama vás naučila kradnúť?
Nekradneme.
Ukradli ste to.
Vzali sme si iba
nejaké plienky pre moju sestričku, jedlo pre moju mamu.
Mesto je zničené, chlape.
A vy sa nás chystáte vyhodiť.
Kto vás vyhadzuje?
To sa hovorí. Že budete prepúšťať.
A jasné, že nás vyhodia ako prvých.
Tak kde to má mama zohnať, keď nás odtiaľto vykopnete?
Všetko je to na prežitie duše.
Prežitie duše.
Zdokumentuj všetku škodu na budove. Dnu aj von. Odfoť to.
- Susan. - Všetko…
Len sekundu.
To podstatné pošli korporátnemu.
Dobre, idem na to.
Čo pre teba urobím?
Niečo s tými prekliatymi klebetami, čo tu poletujú.
Počula som ich. Skrátka ľuďom povedz, že nevieme o žiadnom znásilnení.
Nikoho nenapadli.
Počkať, čože?
Pokiaľ viem, nemôžeme potvrdiť, že pred budovou bola napadnutá sestra.
O tom nehovorím. Hovorím o klebetách, že začneme ľudí vyhadzovať na ulicu.
Nikoho nebudeme vyhadzovať.
Ale hneď, ako to bude možné, pouvažujeme o prepustení pacientov.
Prepustení kam, Susan? Kam majú ľudia ísť?
Nemáme elektrinu od mesta. A máme málo liekov.
Takže je v záujme všetkých uvažovať o spôsoboch
- ako uľahčiť zaťaženie. - Nie každý má kam ísť.
Keď sa začne hovoriť o prepúšťaní,
veľa ľudí to zoberie tak, ako to vyznieva.
Že ich opúšťate.
Doktor King, kritizujú ma zo všetkých strán.
V tejto nemocnici si ešte len pár mesiacov,
takže chápem, že sa tu ešte len zaúčaš,
ale ja tu musím robiť vážne rozhodnutia.
Ak ľudia nemajú kam ísť, vyriešime to.
Ale inak, keď voda začne klesať,
budeme musieť začať s prepúšťaním...
prepúšťaním pacientov.
A mohol by si ľuďom povedať, že ak nevedia, o čom hovoria,
nech prosím držia huby?
Ahoj, tu je Vince.
Teraz nemôžeme prísť k telefónu. Nechajte nám odkaz.
To som ja. Skúšam to znovu.
Klimatizácia stále nefunguje, ale inak sme v poriadku.
Sme v pohode.
Keď dostaneš túto správu, zavolaj, dobre?
Signál nie je ktovieaký, takže ak nezdvihnem, nechaj mi odkaz.
Zavolám ti naspäť. Dobre.
Porozprávame sa, keď zavoláš. Dobre, ahoj.
Ahoj, tu je Vince.
Práve nemôžeme prísť k telefónu. Nechajte nám odkaz.
Ľúbim ťa, jasné?
Chýbaš mi a ľúbim ťa.
Freddy!
Tak ako?
Stále na 45 centimetroch.
Vôbec sa nepohla?
Nie.
Čerpadlá by mali fungovať.
- Dobre. Dávaj na to pozor, hej? - Hej.
Dobre.
Tu je všetko v poriadku. Mame sa vodí dobre.
Len to teplo, to je všetko.
Povedali ti, čo sa deje?
Iba, že mestská elektrina je mimo,
takže nejde klíma.
- Nedá sa vám nejako ochladiť? - Uvidím, či nezoženiem ventilátor.
Ale máme vodu, a tvoja mama niečo zjedla. A má tu mňa.
Povedali niečo o tom, kedy znovu nahodia elektrinu?
- Zatiaľ nie. - No, ak ti nič nepovedia,
skús niekoho nájsť a spýtaj sa, dobre?
- Dobre. - A daj nám vedieť.
- Dám. Bude v poriadku. - Hej. Dobre.
Zavolám hneď, ako budem niečo vedieť.
Dobre. Tak si dávajte pozor.
- Dobre. - Fajn. Ahoj.
Ahoj.
Aké je to zlé?
Mólo je zničené.
Popadalo veľa stromov, ale mohlo to byť aj horšie.
Ako je tvojej mame?
Jill hovorí, že nemocnica ide na generátoroch.
Nemajú klimatizáciu.
A nič jej nepovedia.
Ale tvoja mama je v poriadku?
Asi. Ja len...
Čo?
Je v poriadku. Je tam s ňou Jill.
A tam je to pre ňu bezpečnejšie ako tu.
Táto celá oblasť je zaplavená. Stalo sa to po búrke.
Sedeli sme na verande
- a pozerali, ako stúpa. - Aká je hlboká?
Skoro meter. Nikdy sme takú záplavu nevideli.
Autá sú úplne pod vodou. Fungujú čerpadlá?
Fungujú, ale tá oblasť… v tej oblasti je…
- čerpadlo z Marconi. - Mami, napiješ sa?
- Počula si o tých záplavách? - Záplavách?
Voda stúpa.
No, to hovoria v rádiu.
Ale prosím ťa, mami.
- Chcem počuť, čo sa deje. - Nikto nevie, čo sa deje.
To je ten problém.
Nikto nevie, o čom hovorí.
A tí, čo vedia najmenej, rozprávajú najviac.
Mami, prestaň.
- Mami. - Nie, to nič.
Nie je to nič.
Všetci rozširujú klebety.
Boja sa vecí, čo neexistujú.
V nemocnici je 2000 ľudí a ja sa musím o všetkých postarať.
O každého jedného.
Postarala si sa.
Dvetisíc ľudí si dostala cez búrku.
Ak chceš počuť pravdu, to je ona.
To ty.
Ty si to urobila.
- Mám to. - Opatrne.
Tak som sa bála.
- Áno? - Áno, samozrejme.
Aké to tu bolo?
To bol Aaron Neville na stanici WWVV, zvuk New Orleans.
Hráme najlepšiu hudbu desaťročí. A teraz kapela Foreigner.
Že? Ako naša pieseň.
- Naša pieseň? - Hej.
- Najsladší slaďák. - Hej.
Ale počuli sme ju na prvom rande, pamätáš?
Na tom pečení prasaťa.
Nikdy som na pečení prasaťa nebola.
- Ty… Čože? - Nie.
Nespustila si tam zo mňa oči.
- Nikdy som na tom nebola. - Počkať, počkať.
Naozaj si to nepamätáš?
Teda, možno to bolo prvé rande.
Ale nemyslím, že naše.
No, som si celkom istý.
- Nie. - Nie. Počkaj. Počkaj.
Možno to bola tá druhá nádherná, hnedovlasá budúca otolaryngologyčka,
ktorá sa mi páčila. Môže byť.
- Možno to bola... - Páčila?
Mal by som sa osprchovať. Smrdím.
Nesmrdíš.
Voniaš nádherne.
Tak veľmi mi chýbaš.
Keby som za tebou mohla prísť, hneď by som tam bežala.
Ale nemôžem. Práve teraz tam nemôžem byť.
Ale je tam moja láska.
Moja láska je vždy priamo s tebou.
Aj ja ťa ľúbim.
Karen?
Tu som.
Modrý, pohotovosť.
Ide doktor.
Zistím, či to opravili. Idú doktori.
Madam, počujete?
Pomôžu vám s tým.
- Len pokoj. - Dva litre.
Dýchajte.
Dobre.
Ako sa voláte? Viete mi to povedať?
Volá sa Joleen.
- Čo sa stalo? - Bodli ju.
- Bol si pri tom? Koľkokrát? - Hej. Iba raz.
Dobre. Pani Joleen, váš syn hovorí, že vás bodli...
- Vnuk. - Áno?
Má iba tú jednu ranu?
- Bolí vás ešte niekde? - Čo máme?
Žena, päťdesiat. Bodné vniknutie na hrudi.
- Ťažké dýchanie. - Bez tepu v tepne. Tlak padá.
- Krížový test. - Je v poriadku?
- Je otvorená krvná banka? - Neviem.
- Zistím. - Teraz tekutiny.
- Hej! Čo sa deje? - Dr. Baltz, mohli by ste...
Hej. Poď so mnou, chlapče.
- Ostanem s ňou. - Choď s doktorom.
Poď. To nič, je to v poriadku. Vedia, čo robia.
Dobre sa o ňu postarajú. Tak poď so mnou, dobre? Poď.
Zapnúť kyslík. Postaráme sa o vás.
Dobre, sem.
Tak, ako si na tom ty?
Stalo sa niečo tebe?
Dobre. Ako sa voláš?
Taylor.
Taylor?
Niečo ti musím vysvetliť.
Tvoja stará mama zažila násilný útok.
A polícia z toho bude musieť spísať správu.
Musia to urobiť.
No, ak chceš, pomôžem ti. Dobre?
Dobre.
Čo sa stalo?
Snažíš sa ochrániť toho, kto to spravil? Hm?
Fajn.
Tak čo sa stalo? Mne to môžeš povedať.
No tak.
No, bola tá búrka a všetko okolo toho, hej?
Prešlo to a...
Starká bola celá rada, lebo si myslela...
Všetci sme si mysleli, že to bude poriadne drsné.
A... Ale odišla elektrina.
Dá sa na tom len zabaviť, nie?
A starká hostila pár ľudí, hej?
A bola párty a pilo sa a tak.
Pili priveľa.
Začala sa hádka.
A zrazu ten človek schmatol kuchynský nôž.
- Kto schmatol nôž? - Bolo to šialené. Ten človek ju bodol.
Kto ju bodol?
- Moja mama. - Tvoja mama?
Tvoja matka?
Tvoja matka bodla svoju matku?
Vytárate to?
Pošlete mamu do väzenia?
To nič, synku.
Nejako to vyriešime.
Nedáva to zmysel. Skrátka to nedáva žiadny zmysel.
Počula som ťa.
- Neodpovedala si… - A čo mám podľa teba povedať?
Nemôžem odísť.
Vieš, že je tu plno doktorov.
Šéfka ti ešte pred hurikánom povedala, že môžeš
odhlásiť pacientov a odísť z mesta.
Pozri, sme uprostred núdzovej situácie.
- Hej, ale je po búrke. - Potrebujeme každého človeka.
Stále prichádzajú pacienti. A nevieme, čo sa v meste deje.
- Nič. - V správach som počula
- o nepokojoch. - No tak.
Správy sú…
Ľudia sa snažia upratať si. To je všetko.
Tak ostaň ty.
A čo tu budem robiť?
- Čo budeš robiť vonku? - Postarám sa o dom.
Dom bude v poriadku.
Bude, ale niekto tam aj tak musí byť.
Dobre, pozri.
Pôjdem sa pozrieť na dom.
Vezmem nejaké jedlo. A vrátim sa. Dobre?
- Dobre. - Dáme si ďalšiu stanovačku.
Vypočujeme si ďalšie tvrdé balady z 80. rokov.
Môže byť?
- Hej. - Fajn.
A keď už hovoríme o tom, čo sme počuli,
ja som počul, že tu robí jeden tvoj bývalý.
To je pre mňa novinka.
- Ľúbim ťa, Anna. - Aj ja teba.
Ľúbim ťa.
...v celej metropole, teda v mnohých oblastiach...
POMÔŽTE NÁM PROSÍM
...nenarastá vôbec. Je v tej istej hladine.
V niektorých častiach mesta môže narastať kvôli prelomeniu kanálovej hrádze.
Zdá sa, že tak sa stalo v niektorých častiach centra.
Ale nechcem nikoho ľakať tým, že New Orleans
sa plní ako vaňa. To sa rozhodne nedeje.
Senátor z Louisiany, David Vitter.
Je dobré práve nebyť v Lousiane.
To je dobré stále.
Je niečo takéto dobré pre obchod?
Prosím?
Jeden klient sa ma spýtal, či niečo takéto pomáha biznisu.
Naozaj?
Hej.
Jasné, že pomáha.
Ale je to drbnutá otázka.
Však?
Čo vidíš?
Z veľkej časti budovy opadala farba.
Hore na treťom poschodí
- vybilo okno. - Dobre.
A pár aj na piatom. Tu je poškodená ventilácia.
Hej! Kto to tu má na starosti?
Prelomilo sa pár hrádzí.
Pripravte sa, valí sa sem asi 4,5 metra vody.
Hej, jasné.
Hej, počúvate?
Blíži sa sem 4,5 metra vody. Nemáte veľa času.
Valí sa sem posratý kopec vody.
To je koľko?
Príval z búrky pretrhol hrádzu na 17. ulici
a tá sa zrútila smerom k mestu.
Tečie doňho voda z jazera Pontchartrain.
- Už odvčera. - Včera?
Od včera sa do mesta leje voda?
Odkiaľ máte túto informáciu?
Susan, myslím...
Nie. Celý deň a celú noc som strávila počúvaním klebiet.
A teraz sa tu ukáže tento. Je…
- Ako to, že o tom nik nevie? - Vonku je strašný bordel.
Nikto to tam nevedie. Nikto nevie, čo robiť.
Ak čakáte na oficiálny rozkaz, žiadny nepríde.
- Tak čo? - Odveďte ľudí.
Aktivujte plán evakuácie. Začnite.
Pre prípad záplavy plán evakuácie nemáme.
Ježišikriste.
Nuž, máme tu pár ľudí.
Urobíme, čo budeme môcť, ale vy musíte s niečím prísť.
Ježiši.
Koľko vody nám spôsobí vážne problémy?
1,2 metra potopí elektrické spínače.
Vtedy stratíme zvyšok elektriny.
- A jedlo, pohotovosť… - Zavoláme niekomu.
- Musíme... - Komu?
- Spojme sa s mestom. - Hej, počul si ho?
Nik z mesta nevie, čo sa deje.
Ak skúsime presunúť pacientov…
Čo ak sa mýli? Čo ak voda nepríde?
Eric, vyšli von hliadky. Potrebujem vedieť, kedy to príde.
- Ako rýchlo a aká vysoká hladina. - Dobre.
Potrebujem počet ľudí v nemocnici. Koľko ostalo pacientov,
koľko personálu. Koho sme prepustili. Kto ostal.
Potrebujem vedieť o každej živej duši v budove.
Ježiši. Bože, pomáhaj mi.
Doktorka Pouová, kde máš manžela?
Vince odišiel. Išiel skontrolovať dom.
Musíš ho zavolať. Pozri sa von.
Teda, vidíš to? Pozri, ako rýchlo sa to valí.
Vraj sa niekde prelomila hrádza a...
Ahoj, tu je Vince.
Práve nemôžeme prísť k telefónu. Nechajte nám správu.
Vince, tu je Anna. Ak si tam, zdvihni to.
Vince, si tam?
Vince? Vince, zdvihni to.
Vince.
Preklad titulkov: Martina Mydliar